Սմբատ Հովհաննիսյան (պատմաբան)

Սմբատ Խանամիրի Հովհաննիսյան (գրական կեղծանունը՝ Թոնդրակ, սեպտեմբերի 19, 1977, Լուսագյուղ, Ապարանի շրջան, ՀԽՍՀ, ԽՍՀՄ), պատմաբան, բանաստեղծ, թարգմանիչ, պատմության ամբիոնի դոցենտ։

Սմբատ Հովհաննիսյանն իր գործունեության համար հանրային շրջանակների կողմից առավելապես մեկնաբանվել է իր հեղինակած «Հայոց պատմություն» 7-րդ դասարանի դասագրքի առնչությամբ։ Կրթական համակարգի, քաղաքական, հասարակական բազմաթիվ գործիչներ խիստ քննադատորեն են մոտեցել նրա հեղինակած դասագրքին։

Կրթություն 
1994 թվականին ավարտել է Լուսագյուղի Գրիգոր Նարեկացու անվան միջնակարգ դպրոցը։  1999-2003 թվականներին սովորել է Երևանի պետական համալսարանի «Պատմության ֆակուլտետի» բակալավրիատում, իսկ 2003-2005 թվականներին՝ նույն ֆակուլտետի «Համաշխարհային պատմության ամբիոնի» մագիստրատուրայում։ 2005-2009 թվականներին եղել է նույն ամբիոնի հայցորդ։ 2009 թվականին պաշտպանել է թեկնածուական ատենախոսություն` «Ֆրանսիական Աննալների դպրոցը և XVII-XVIII դդ. հայ առևտրական կապիտալի հիմնախնդիրը» թեմայով։

Գրական-բանաստեղծական գործունեություն 
Սմբատ Հովհաննիսյանը հեղինակել է  «Երկրորդ նավարկություն» բանաստեղծությունների ժողովածուն, որը հրատարակվել է 2010 թվականին «Զանգակ-97» հրատարակչությունում։ Նա նաև հրապարակել է բանաստեղծություններ «Գարուն», «Գրեթերթ», «Գրական թերթ», «Նարցիս», «Գրանիշ» հարթակներում։

Պատմաբանական գործունեություն 
2007 թվականից աշխատում է Երևանի պետական համալսարանի «Համաշխարհային պատմության ամբիոնում»։

Հայոց պատմություն դասագրքի հեղինակ 
Սմբատ Հովհաննիսյանը հանդիսանում է ՀՀ ԿԳՄՍ նախարարության կողմից արտոնագրված «Հայոց պատմություն» դասագրքի հեղինակը, որը ներառվել է Հայաստանի դպրոցներում որպես 7-րդ դասարանի դասագիրք։

Ծանոթագրություններ 

Հայ պատմաբաններ
Հայ բանաստեղծներ
Լուսագյուղ գյուղում ծնվածներ
1977 ծնունդներ
Սեպտեմբերի 19 ծնունդներ